เรียน คุณ ดิฉันมีเพศสัมพันธุ์กับแฟนโดยปกติไม่ได้มีการใช้ถุงอนามัย รู้สึกมีอาการช่องคลอดบีบรัดมากกว่าปกติ เลยทำให้ตอนปัสสาวะมีอาการแสบเล็กน้อย แต่สักพักอาการก็หายไป หากแต่วันรุ่งขึ้นพบว่ามีอาการตกขาวที่มาผิดปกติ มีลักษณะเป็นเหมือนน้ำมูก บางครั้งเป็นน้ำออก สีของตกขาวเป็นสีเหลือง ปนเขียวเล็กน้อย ช่วง 5 วันแรก ได้ซื้อยาแก้คันเป็นเจลมาสอด 5 วันแรก แต่อาการไม่ดีขึ้น เลยได้ซื้อยา Clotimazole 200mg แบบสอด 3 วัน รวมถึงยาทา ใช้ครบ 3 วัน ดีขึ้นได้สักพัก แต่วันที่ 5 มีเพศสัมพันธ์อีก ทำให้อาการกลับมาเป็นปกติ มีตกขาวเป็นน้ำ มีเหมือนน้ำมูกสีเหลืองอ่อนๆตอนเป็นหวัด พอลองดมกลิ่นดูแล้ว ไม่มีกลิ่นคาวปลาตามที่ค้นหา แต่กลิ่นเหมือนเสมหะ เวลาเราเป็นหวัดในจมูก เพิ่มเติมคือ ประจำเดือนจะมาในอีก 2 วัน ทายาคุมกำเนิดมาได้ 5 ปีแล้วค่ะ
สวัสดีค่ะ Aunchana Suangsiriอาการมีตกขาวผิดปกติเป็นสีเหลือง ปนเขียวเล็กน้อย ดังกล่าวมานั้น อาจจะมีสาเหตุมาจาก การติดเชื้อต่างๆในช่องคลอดหรือปากมดลูก ซึ่งเชื้อนั้นเป็นได้ทั้งเชื้อรา เชื้อแบคทีเรีย เชื้อปรสิต ซึ่งจะต้องนำตกขาวไปตรวจดูเพิ่มเติม อาจจะบอกไม่ได้จากการตรวจร่างกายเพียงอย่างเดียว สาเหตุอื่นๆเช่น การมีอวัยวะภายในอุ้งเชิงกรานอักเสบ อาจมีไข้ ปวดท้องน้อย หรือเป็นการระคายเคืองจากการสวนล้าง การแพ้สารสัมผัสใดๆที่ใช้บริเวณช่องคลอดในเบื้องต้นงดการมีเพศสัมพันธ์ ยังไม่ซื้อยาใดๆมาใช้เอง เพราะการใช้ยาไม่ตรงกับโรคอาจก่อให้เกิดการดื้อยาได้ ร่วมกับไม่สวนล้างช่องคลอดเด็ดขาด ควรจะไปพบแพทย์เพื่อตรวจเพิ่มเติม ถ้ายังมีตกขาวสีผิดปกติอย่างต่อเนื่อง หรือมีอาการเจ็บ คันระคายเคืองในช่องคลอด ปวดท้องน้อยร่วมด้วย